Մինչև 3 տարեկանների միջավայրում ամեն ինչ այնպես է կազմակերպված, որ երեխան ազատ է և չի կարող վնասել ինքն իրեն: Ամեն ինչ հարմարեցված է երեխայի ինքնուրույն գործունեության համար: Նա կարող է ազատ և ապահով տեղաշարժվել միջավայրում, խաղալ և զարգանալ իր տարիքին համապատասխան դիդակտիկ նյութերով: Մոնտեսսորի միջավայրը լիովին հնարավորություն է տալիս երեխային իրագործել իր բոլոր զգայուն ժամանակաշրջանների զարգացումը` հաշվի առնելով նրա անհատական տեմպը: Երեխան կարող է զբաղվել ընտրված նյութով այնքան, որքան նրան անհրաժեշտ է: